als_Latn dik_Latn sag_Latn
Kategoria superiore këtë vit ndryshe nga vitet e kaluara po tregohet më e mëshirshme me trajnerët. Në 14 javë kampionat të zhvilluara deri më tani vetëm 4 trajnerë janë larguar nga postet e tyre, ndërkohë që vitet e kaluara kemi parë që një numër i tillë të arrihej brenda 4-5 javëve të para.
I pari që hapi kalvarin e ndryshimit të trajnerëve ishte Ilirjan File i cili dha dorëheqjen nga drejtimi i Elbasanit mbas humbjes 1-5 me Teutën në javën e tretë. Në javën e dhjetë rradha i takoi Ernest Gjokës që të shkarkohej nga drejtimi i Flamurtarit për shkak të rezultateve të dobta. Vetëm 3 javë më pas Hasan Lika u shkarkua nga drejtimi i Teutës. I fundit në rradhë vjen Elidon Demiraj i cili dha dorëheqjen nga drejtimi i Apolonisë në përfundim të ndeshjes me Vllazninë në javën e 14 të kampionatit.
als_Latn als_Latn